Komisijos nuomonė pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų Tarybos bendrojoje pozicijoje dėl pasiūlymo dėl EUROPOS PARLAMENTO IR TARYBOS DIREKTYVOS nustatančios techninius reikalavimus vidaus vandenų kelių laivams ir panaikinanti Tarybos direktyvą 82/714/EEB (IŠ DALIES KEIČIANTI KOMISIJOS PASIŪLYMĄ pagal EB sutarties 250 straipsnio 2 dalį) /* KOM/2006/0462 galutinis - COD 1997/0335 */





[pic] | EUROPOS BENDRIJŲ KOMISIJA | Briuselis, 11.8.2006 KOM(2006) 462 galutinis 1997/0335 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų Tarybos bendrojoje pozicijoje dėl pasiūlymo dėl EUROPOS PARLAMENTO IR TARYBOS DIREKTYVOS nustatančios techninius reikalavimus vidaus vandenų kelių laivams ir panaikinanti Tarybos direktyvą 82/714/EEB ( IŠ DALIES KEIČIANTI KOMISIJOS PASIŪLYMĄpagal EB sutarties 250 straipsnio 2 dalį) 1997/0335 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų Tarybos bendrojoje pozicijoje dėl pasiūlymo dėl EUROPOS PARLAMENTO IR TARYBOS DIREKTYVOS nustatančios techninius reikalavimus vidaus vandenų kelių laivams ir panaikinanti Tarybos direktyvą 82/714/EEB 1. Įvadas EB sutarties 251 straipsnio 2 dalies trečios pastraipos c punkte nurodoma, kad Komisija turi pareikšti savo nuomonę dėl Europos Parlamento siūlomų pakeitimų po antrojo svarstymo. Komisija toliau pateikia savo nuomonę dėl Parlamento pasiūlytų pakeitimų. 2. Pagrindinė informacija Pasiūlymo perdavimo EP ir Tarybai data (dokumentas COM(1997) 644 galutinis - 1997/0335 (COD)): | 1997 m. gruodžio 9 d. | Europos ekonomikos ir socialinių reikalų komiteto nuomonės pateikimo data: | 1998 m. kovo 25 d. | Iš dalies pakeisto pasiūlymo perdavimo data: (dokumentas COM(2000) 419 galutinis): | 2000 m. liepos 19 d. | Vieningo bendrosios pozicijos priėmimo data: | 2006 m. vasario 23 d. | Europos Parlamento nuomonės pateikimo data, antrasis svarstymas: | 2006 m. liepos 5 d. | 3. Pasiūlymo tikslas Komisijos iš dalies pakeistu Europos Parlamento ir Tarybos direktyvos pasiūlymu, iš dalies keičiančiu Direktyvą 82/714/EEB, nustatančią techninius reikalavimus vidaus vandenų kelių laivams, siekiama suderinti Bendrijos techninius reikalavimus su pažangiais Reino upės laivybos standartais, siekiant sudaryti bendrą visų Europos vandens kelių tinklo sistemą. Tai taip pat turėtų palengvinti šių techninių reikalavimų pritaikymą ateityje, taikant komitologijos procedūrą, atsižvelgiant į technikos pažangą ir su kitų tarptautinių organizacijų, ypač Centrinės Reino navigacijos komisijos (toliau – CCNR), darbu susijusius laimėjimus. Vidaus rinkai ir laisvos vidaus vandenų laivybos plėtrai visuose ES vandens keliuose reikia pagal aukščiausius standartus suderinti arba pritaikyti techninius ir saugos reikalavimus. Taip bus toliau plėtojamas laisvas prekių judėjimas ir aukšti kokybės, aplinkos apsaugos bei socialiniai standartai. Tuo pat metu techninių reikalavimų suderinimas ir bendras sertifikatų pripažinimas pagerins sąžiningos konkurencijos sąlygas ir sukurs tikrai lygiavertes sąlygas vidaus vandenų transportui bendrojoje rinkoje. 4. Komisijos nuomonė apie Europos Parlamento pakeitimą (–us) Komisija gali pritarti per antrąjį svarstymą Europos Parlamento priimtam pakeitimui, nes jis atspindi Europos Parlamento ir Tarybos kompromisą, pasiektą, kad direktyva būtų priimta per antrąjį svarstymą. Bet kokiu atveju, Komisija Parlamentui paaiškino, kad ji nekreiptų ypatingo dėmesio į pramoginių laivų klausimą komitologijos procedūroje. Todėl šis pakeitimas nekeičia Komisijos pasiūlymo tikslų ir požiūrio. 5. Išvada Remdamasi EB sutarties 250 straipsnio 2 dalimi, Komisija iš dalies keičia savo pasiūlymą, kaip nurodyta pirmiau. 6. Komisijos deklaracija Dėl Bendrosios pozicijos priėmimo Komisija padarė vienašališką pareiškimą (žr. I priedą). I PRIEDAS Komisijos pareiškimas Įgyvendindama šią direktyvą, Komisija įsipareigoja glaudžiai bendradarbiauti su CCNR derinant priedus ir prižiūrint, kaip valstybės narės taiko šia direktyvą, bei atsižvelgti į visas CCNR iniciatyvas.